stanford-oval/wikipedia huggingface dataset:
אליפות העולם בג'ודו
זכיות > שיאים

| הזוכים במספר האליפויות הגבוה ביותר> גברים. | הזוכים במספר האליפויות הגבוה ביותר> גברים.ג'ודוקא | הזוכים במספר האליפויות הגבוה ביותר> גברים.מספר זכיות | הזוכים במספר האליפויות הגבוה ביותר> גברים.קטגוריות | הזוכים במספר האליפויות הגבוה ביותר> נשים. | הזוכים במספר האליפויות הגבוה ביותר> נשים.ג'ודוקא | הזוכים במספר האליפויות הגבוה ביותר> נשים.מספר זכיות | הזוכים במספר האליפויות הגבוה ביותר> נשים.קטגוריות |
| --- | --- | --- | --- | --- | --- | --- | --- |
| 1 | צרפת טדי רינר | 11 | ‏ מעל 100 ק"ג / פתוח / נבחרות | 1 | הרפובליקה העממית של סין טונג וון | 8 | ‏ מעל 78 ק"ג / פתוח / נבחרות |
| 2 | יפן מסאשי אבינומה | 5 | ‏ עד 66 ק"ג / נבחרות | 2 | יפן ריוקו טאני | 7 | ‏ עד 48 ק"ג |
| 2 | יפן ריקי נקאיה | 5 | ‏ עד 73 ק"ג / נבחרות | 3 | בלגיה אינגריד ברגמאנס | 6 | ‏ עד 72 ק"ג / מעל 72 ק"ג / פתוח |
| 2 | צרפת דויד דוייה | 5 | ‏ מעל 95 ק"ג / פתוח / נבחרות | 4 | קובה דריאוליס גונזאלס | 5 | ‏ עד 56 ק"ג / עד 57 ק"ג / עד 63 ק"ג / נבחרות |
| 5 | רוסיה אלכסנדר מיכאילין | 4 | ‏ עד 100 ק"ג / מעל 100 ק"ג / פתוח / נבחרות | 4 | יפן מיסאטו נקאמורה | 5 | ‏ עד 52 ק"ג / נבחרות |
| הזוכים במספר המדליות הגבוה ביותר> גברים. | הזוכים במספר המדליות הגבוה ביותר> גברים.ג'ודוקא | הזוכים במספר המדליות הגבוה ביותר> גברים.מספר זכיות | הזוכים במספר המדליות הגבוה ביותר> גברים.פירוט | הזוכים במספר המדליות הגבוה ביותר> נשים. | הזוכים במספר המדליות הגבוה ביותר> נשים.ג'ודוקא | הזוכים במספר המדליות הגבוה ביותר> נשים.מספר זכיות | הזוכים במספר המדליות הגבוה ביותר> נשים.פירוט |
| --- | --- | --- | --- | --- | --- | --- | --- |
| 1 | צרפת טדי רינר | 13 | ‏ 11 זהב, 1 כסף ו-1 ארד | 1 | בלגיה אינגריד ברגמאנס | 11 | ‏ 6 זהב, 4 כסף ו-1 ארד |
| 2 | רוסיה אלכסנדר מיכאילין | 12 | ‏ 4 זהב, 3 כסף ו-5 ארד | 2 | קובה דריאוליס גונזאלס | 11 | ‏ 5 זהב, 4 כסף ו-2 ארד |
| 3 | יפן ריקי נקאיה | 7 | ‏ 5 זהב, 1 כסף ו-1 ארד | 3 | הרפובליקה העממית של סין טונג וון | 10 | ‏ 8 זהב ו-2 ארד |
| 3 | יפן מסאשי אבינומה | 7 | ‏ 5 זהב, 1 כסף ו-1 ארד | 4 | יפן ריוקו טאני | 8 | ‏ 7 זהב ו-1 ארד |
| 5 | יפן נאויה אוגאווה | 7 | ‏ 4 זהב, ו-3 ארד | 5 | יפן מיסאטו נקאמורה | 8 | ‏ 5 זהב, 2 כסף ו-1 ארד |
ישראלים באליפות העולם

12 ג'ודוקא ישראלים זכו במדליות אישיות באליפויות העולם בג'ודו לאורך השנים: ירדן ג'רבי זכתה במדליית זהב ובמדליית כסף, שגיא מוקי וענבר לניר זכו במדליית זהב כל אחד, יעל ארד זכתה במדליית כסף ובמדליית ארד, אריק זאבי ואורן סמדג'ה זכו כל אחד במדליית כסף ואליס שלזינגר, גולן פולק, גפן פרימו, טל פליקר, פיטר פלצ'יק ורז הרשקו זכו כל אחד במדליית ארד.
הג'ודאית הישראלית הראשונה שזכתה במדליה באליפות העולם בג'ודו הייתה יעל ארד, שזכתה במדליית ארד באליפות העולם שנערכה ב-ברצלונה 1991, בקטגוריית המשקל של עד 61 ק"ג. שנתיים מאוחר יותר, בהמילטון 1993, זכתה במדליית כסף.
באליפות העולם שנערכה בריו דה ז'ניירו 2013 הייתה ירדן ג'רבי לישראלית הראשונה שמוכתרת כאלופת העולם, לאחר שזכתה במדליית הזהב בקטגוריית המשקל של עד 63 ק"ג.
הג'ודוקא הצרפתי טדי רינר, שהוכתר 10 פעמים בתואר אלוף העולם בג'ודו
יעל ארד
תסמונת לנדאו-קלפנר

| --- | --- |
 תחום:  נוירולוגיה 
 קישורים ומאגרי מידע
 eMedicine:  1176568 
 MeSH:  D018887
 סיווגים
 ICD-10:  F80.3 
 
תסמונת לנדאו-קלפנר, הנקראת גם אפאזיה נרכשת בילדות, אפאזיה אפילפטית נרכשת או אפאזיה עם הפרעה פרכוסית, היא תסמונת נוירולוגית נדירה בילדות.
היא נקראת על שמם של ויליאם לנדאו ופרנק קלפנר שאפיינו אותה ב-1957.
הצגה

היא מאופיינת בהתפתחות פתאומית או הדרגתית של אפאזיה (אי היכולת להבין או לבטא שפה) ובEEG לא תקין. התסמונת משפיעה על חלקים במוח השולטים בהבנה ובדיבור (אזור ברוקה ואזור ורניקה). ההפרעה מתרחשת, בדרך כלל אצל ילדים בין גיל 3 ו-7. ילדים שיש להם תסמונת זו מתפתחים בצורה תקינה אבל אז מאבדים את כישורי השפה שלהם. בעוד שלרבים מן הילדים הנפגעים יש התקפים אפילפטיים הרי לאחרים יש התקפים אלקטרוגרפיים, כולל (Electrical Status Epilepticus of Sleep - ESES).
דיאגנוזה משתנה

קשה, לעיתים, לאבחן את התסמונת וניתן לאבחן אותה בטעות כאוטיזם (תת סוג של אוטיזם שנקרא CDD), לקות שמיעה, לקות למידה, הפרעת קשב, לקות עיבוד שמיעה/דיבור, פיגור שכלי, סכיזופרניה של הילדות או בעיות רגשיות/התנהגותיות.
טיפול

טיפול בתסמונת לנדאו-קלפנר מורכב, בדרך כלל, מתרופות, כמו תרופות אנטי-אפילפטיות וקורטיקוסטרואידים כמו פרדניזון וטיפול בדיבור שיש להתחילו מוקדם ככל האפשר.
פרוגנוזה

הפרוגנוזה לילדים בעלי תסמונת לנדאו-קלפנר משתנה. לחלק מן הילדים שנפגעו עלולה להיות לקות לשונית קשה קבועה בעוד שאחרים יכולים לרכוש מחדש את רוב היכולות הלשוניות שלהם (למרות שזה יכול להימשך חודשים ואפילו שנים) במקרים אחדים יכולה להיות הפוגה ושיפור ונסיגה מחדש. הפרוגנוזה משתפרת כאשר הליקוי מתחיל אחרי גיל 6 וכאשר הטיפול בדיבור מתחיל מוקדם. ההתקפים נפסקים, בדרך כלל, בבגרות.
הערות שוליים

↑  Landau WM, Kleffner FR (באוגוסט 1957). "Syndrome of acquired aphasia with convulsive disorder in children". Neurology. 7 (8): 523–30. PMID 13451887. {{cite journal}}:  (עזרה) Reproduced as Landau WM, Kleffner FR (בנובמבר 1998). "Syndrome of acquired aphasia with convulsive disorder in children. 1957". Neurology. 51 (5): 1241, 8 pages following 1241. PMID 9867583. {{cite journal}}:  (עזרה)
↑  Guevara-Campos J, González-de Guevara L (2007). "Landau–Kleffner syndrome: an analysis of 10 cases in Venezuela". Rev Neurol (בספרדית). 44 (11): 652–6. PMID 17557221.
↑  Sinclair DB, Snyder TJ (במאי 2005). "Corticosteroids for the treatment of Landau–Kleffner syndrome and continuous spike-wave discharge during sleep". Pediatr. Neurol. 32 (5): 300–6. doi:10.1016/j.pediatrneurol.2004.12.006. PMID 15866429. {{cite journal}}:  (עזרה)
↑  Santos LH, Antoniuk SA, Rodrigues M, Bruno S, Bruck I (ביוני 2002). "Landau–Kleffner syndrome: study of four cases". Arq Neuropsiquiatr. 60 (2–A): 239–41. PMID 12068352. {{cite journal}}:  (עזרה)תחזוקה - ציטוט: multiple names: authors list (link)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
מע'דושה

| --- | --- |

 מדינה:  לבנון לבנון
 מחוז:  דרום לבנון
 נפה:  צידון
 קואורדינטות:  33°31′18″N 35°23′09″E﻿ / ﻿33.521666666667°N 35.385833333333°E﻿ / 33.521666666667; 35.385833333333 
  מפת מיקום  מפה מפורטת   (למפת לבנון מוגדלת) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמע'דושה(למפת לבנון רגילה) ביירות צור טריפולי צידון בעלבכ חלבא זחלה א-נבטיה ישראל סוריה הים התיכוןמע'דושה  he tabBackground:;tabBorder:#aaa;defaultTab:0;
 
מַעְ'ד֫וּשֶׁה (בערבית: مغدوشة; בצרפתית: Maghdouché) הוא כפר נוצרי בלבנון, ששייך לנפת צידון במחוז הדרום בלבנון.
מיקום

הכפר שוכן על גבעה בגובה כ-250 מטרים מעל פני הים, כ-8 קילומטרים מדרום-מזרח לצידון, וכ-3 קילומטרים ממזרח לחוף הים. מהכפר ניתן לצפות בעיר צידון ובמישור החוף הלבנוני.
אטימולוגיה

חוקר השפות השמיות אניס פריחה סבר שמקורו של השם הוא מילה סורית, שמשמעותה: כבולים באזיקים.
היסטוריונים אחרים סבורים שהשם הוא בעצם שיבוש של מילה סורית מהשורש ק-ד-ש, שפירושה בעברית: "הקדוֹשה", ומייחסים את קדושת המקום לביקורה של מריה הבתולה במערה שבפאתי הכפר.
היסטוריה

בסמוך למערה נמצאה כתובת פיניקית חקוקה בסלע. על פי המיתוס האלה אשרה (אסטרטה), אלת האהבה והיופי הפיניקית, בחרה לחיות במע'דושה, בתוך סביבה טבעית יפה, מוקפת עצי אורן, זית וגפנים.
על פי האמונה הנוצרית, כאשר ישו הגיע לשליחותו בצידון, נלוותה אליו אימו, מריה הבתולה, ונהגה לחכות לו בראש הגבעה שבה נמצא היום הכפר מע'דושה. היא בילתה את הלילות במערה שזכתה לכינוי סיידת אל-מנטרה (ער') שפירושו בעברית: גבירתנו המְחַכָּה. הקיסר קונסטנטין הגדול נענה לבקשתה של הקדושה הלנה והפך את המערה למקדש עבור הבתולה וכן הקים מגדל לכבודה, אלא שזה קרס במהלך רעידת האדמה של שנת 550.[דרוש מקור] בהמשך, המלך לואי התשיעי הקים שם מבצר צלבני ושרידיו ניכרים בשטח.
במילון המילים של אניס פריחה יש הסבר אחר למילה "אל-מנטרה". השורש הארמי, הערבי והעברי נ-ט-ר (ن.ط.ر.) הוא במשמעות נוטר (שומר), והמילה "מנטרה" פירושה: המקום שבו שוכנים שומרים ומתבצעת שמירה. השם ניתן למקום בשל מיקומו המשקיף על החוף הפיניקי הדרומי, ויכולתו לשמור ולפקח על התנועה לאורך החוף. ואכן המקום נוצל לשם כך על ידי הצלבנים.
המערה התגלתה שוב על ידי רועה צאן בשנת 1726, והתגלה בה פסל בסגנון ביזנטי, של הבתולה. מאז הפכה המערה למקום עלייה לרגל לנוצרים בלבנון. ב-1860 הפכה הכנסייה המלכיתית לבעלת המערה, וב-1868 נפתחה המערה לציבור, לאחר שהוכשרה הכניסה והמקום שופץ בתרומת הקונסול הבריטי בצידון, מר ג'ק אבלא (جــاك ابيلا).
החוקר ארנסט רנן ביקר במע'דושה בשנת 1864, וציין את ביקורו במערת מנטרה וכן במערת אל-מקדורה (مغارة المقدورة), שפירושה "מערת המוכתרת" או "מערת בעלת היכולת".
בשנת 1875, ויקטור גרן מצא שבכפר גרים 300 תושבים יוונים קתולים, וציין את שתי המערות שבהן ביקר רנן.
בתחילת שנות השישים נבנתה במקום קפלה משושה שבראשה מגדל בצורת חרוט, בגובה 28 מטר, ועליו נישא פסל ברונזה בגובה 8.5 מטר של גבירתנו המחכה (אנ'), הבתולה מרי מחזיקה את ישו בזרועותיה.
לאחר נסיגת ישראל מלבנון, במאי 1985 כבשה את הכפר המליציה השיעית אמל, גירשה את הכוחות הלבנוניים וכן גירשה רבים מהתושבים הנוצרים. כעבור 18 חודשים, ב-24 בנובמבר 1986, קואליציה של לוחמים פלסטינים – פתח, החזית העממית לשחרור פלסטין והחזית הדמוקרטית לשחרור פלסטין, ממחנה הפליטים עין אל-חילווה תקפה את עמדות אמל, ובתוך כשבוע השתלטה על רוב הכפר. מטרת המתקפה הייתה לנתק את כוחות אמל שתוקפים את המחנות הפלסטיניים בצור ממעוזי אמל בדרום ביירות. במהלך הקרבות ברחו מהכפר רוב התושבים למזרח ביירות לבתים ולרכוש נגרמו נזקים קשים. בתיווך ובחסות סורית ואיראנית, נסוגו הלוחמים הפלסטינים ממע'דושה ובשנת 1990 חזרו תושבי מע'דושה להריסות כפרם, והחלו לבנות מחדש את מה שנהרס במלחמה.
כלכלה

הענף העיקרי של מע'דושה הוא חקלאות. העיירה מייצרת מיצי ענבים ופירות הדר, בעיקר תפוזים וכן "מי פריחת התפוזים" שלה. באפריל 2006, USAID מימנה קואופרטיב של 195,000 דולר של מרכז לייצור מי "פריחת פרחים", "מי ורדים".
אירועים דתיים

"גבירתנו ממנטרה" נחשבת לאתר מורשת דתית, מקום לתפילה אישית וקבוצתית וכן קיום מיסות באירועים דתיים ובמיוחד ביום הולדתה של מריה הבתולה שנחגג בכפר מדי שנה ב-7 וב-8 בספטמבר. בשנת 2016 נוספה מע'דושה למפת התיירות הדתית הבין-לאומית.
תרבות פופולרית

במחווה לכפר שבו נולד אביה, שרה הזמרת הלבנונית דיאנה חדאד (אנ') שיר בשם "מע'דושה", או: "אני מתגעגעת אליך יא מע'דושה" (Mishtaqit Laki Ya Maghdouche). בספטמבר 2009 ביצעה חדאד את השיר בפסטיבל המוזיקה השנתי בכפר.
ראו גם

מדיה וקבצים בנושא  בוויקישיתוף
הערות שוליים

1 2 3 4  imanouna imanouna, وطأها المسيح وأمه العذراء وكانت تنتظره في مغارة ... المنطقة اللبنانية التي دخلت العالمية !, iManouna, ‏2021-10-11 (בערבית)
1 2 3  عبد معروف, مغدوشة اللبنانية معالم تحاكي الحضارات الإنسانية والرسالات السماوية, alquds.co.uk, 23 מרץ 2019
↑  הבשורה, על פי מתי, ט"ו, 21
1 2  COMPU-VISION, مغدوشة تتربّع على عرش السياحة الدينية في صيدا والجنوب... العذراء تنتظر يسوع, AL AKHBAR CANADA (בערבית)
1 2  مقام سيدة المنطرة (مغدوشة، لبنان) - ارثوذكس ويكي, ar.orthodoxwiki.org
↑  Ernest Renan, Mission de Phénicie,, Paris: (in French) Imprimerie impériale., 1864, עמ' 519-518
↑  Guérin, 1880, p. 486
↑  هنا إنتظرت العذراء إبنها يسوع أثناء رحلة التبشير, web.archive.org, ‏2017-03-17
↑  Middle East International No 289, 5 December 1986;!-- Publishers Lord Mayhew, Dennis Walters MP; Editor Michael Adams; Jim Muir pp.10-11; Lamis Andoni pp.11-12. No 290, 19 December 1986; Jim Muir pp.5-6.
↑  {{Cite --<book|last=Nofal|first=Mamdouh|url=http://www.mnofal.ps/en/books/maghdouche/%7Ctitle=Maghdouche%7Cpublisher=Muwatin%7Cyear=2006%7Cisbn=%7Clanguage=ar}}
↑  Middle East International No 291, 9 January 1987; David McDowell p.4

https://www.jstor.org/stable/2536822
↑  history. Web.archive.org (2009-10-27). Retrieved on 2013-04-11.
↑  Usaid: Lebanon: Welcome To Usaid | Lebanon (אורכב 20.02.2007 בארכיון Wayback Machine). Lebanon.usaid.gov. Retrieved on 2013-04-11.
↑  YouTube Music, YouTube Music
↑  Diana in “Maghdosheh” for the first time. albawaba.com, September 10, 2009.
| --- | --- |
בקרת זהויות :  NLI: 987007471206005171
נוסח רומניא

נוסח רומניא (הידוע גם כ"נוסח הרומניוטים") הוא נוסח התפילה של היהודים הרומניוטים. עדה זו מורכבת  מיהודים שחיו בטורקיה האירופית, יוון והבלקן, עוד בימים  שנשלטו על ידי האימפריה הביזנטית.
סגנון הנוסח ותוכנו

בדומה לנוסח איטליה גם הנוסח הרומניוטי מתאפיין בקרבה מסוימת לנוסח הארץ-ישראלי הקדום. למעשה הנוסח הקרוב ביותר לנוסח הרומניוטי הוא הנוסח האיטלקי, ושני הנוסחים יחד מכילים מסורות קדומות שנעלמו בנוסחי תפילה אחרים, כדוגמת אמירת כל נדרי בעברית. על פי המסורת של הקהילה, מוצאם של היהודים הרומניוטים הוא מארץ ישראל, דבר שהביא להשפעה גם על נוסח התפילה. גם התוכן הפיוטי במחזור רומניא כולל גם מפיוטי ארץ ישראל הקדומים והוא הולך בזה כפי מנהגי איטליה, אשכנז וצרפת שאימצו את הפיוט הארץ ישראלי ושלא כמנהג ספרד ותימן.
לרומניוטים היו גם מנהגים מיוחדים במבחר ההפטרות. ההפטרות לפי נוסח רומניא מבוססות על פי ההפטרות במנהג הארצישראלי הקדום, לעומת מנהגי שאר העדות שמבוססים על המנהג הבבלי. לפי נוסח רומניא סיימו את התורה בשנה אחת כמנהג הבבלי, ולכן נבחרה הפטרה אחת מתוך הפטרות שלשת הסדרים, המקבילים לכל פרשה. בנוסח שולבו פיוטים של שלמה שרביט הזהב.
הנוסח בעת החדשה

נוסח הרומניוטים כמעט ונעלם לחלוטין לאחר גירוש ספרד, כשהגיעו לארצות אלו גם יהודים ספרדים וגם יהודים אשכנזים שהביאו איתם את נוסח התפילה שלהם, שדחק את הנוסח הרומניוטי. סידורים על פי נוסח הרומניוטים נדפסו במספר קטן מאוד של מהדורות, וכיום כמעט שאין מתפללים בו.
בשנות 2000 מצויים בעולם מעט בתי כנסת שמשמרים את הנוסח:
יוון - בערים יאנינה ואתונה, (תפילות בעיקר בימים נוראים), בעיר קונסטנצה שברומניה, ב"בית הכנסת הגדול" שבעיר זו (רומ') ובעוד קהילות בבלקן.
ישראל - בשכונת אהל משה בנחלאות שבירושלים קיים עד היום בית כנסת של רומניוטים יוצאי יאנינה בשם "בית אברהם ואהל שרה לקהילת יאנינה".
בלואר איסט סייד, בניו יורק, - קיים בית כנסת "קהילה קדושה יאנינה", שבו מתקיימות תפילות בשבת ובחגים.
בתי כנסת אלה שומרים על חלק מפיוטי המחזור הרומניוטי והמנגינות של בני קהילת העיר יאנינה שביוון, אולם מתפללים שם לפי נוסח הספרדים.
לקריאה נוספת

דניאל גולדשמידט, "על מחזור רומניא ומנהגו", ספונות ח, תשכ"ד [נדפס גם במחקרי תפילה ופיוט, ירושלים, תש"ם, עמ' 122–152].
דניאל גולדשמידט, "מחזורים כמנהג קהילות יוון", בתוך מחקרי תפילה ופיוט, ירושלים, תש"ם, עמ' 217–288.
הערות שוליים

↑  למעשה, תמיד משתמשים בהפטרה של הסדר השלם הראשון; מאחר שהפטרות ארץ ישראל בדרך כלל קשורות לתחילת הסדר, ההפטרה קשורה לרוב לתחילת הפרשה. כאשר תחילת הפרשה הייתה באמצע הסדר הארצישראלי, כגון בפרשיות בשלח ונשא, החריג היה שאז ההפטרה קשורה לתחילת הסדר השלם הראשון, שהוא באמצע הפרשה.
↑  דניאל גולדשמידט, בשני מאמריו על נוסח רומניא (ראו #לקריאה נוספת) נותן רשימה של כל מהדורות הנוסח הזה שראו אי פעם אור בדפוס.
↑  רוב הפיוטים ששרדו במהדורה זו הם אותם הנאמרים עד היום בקהילות ניו יורק ונחלאות.
| נוסחי תפילה ביהדות |
| --- | --- | --- |
| נוסחים קדומים | נוסח ארץ ישראל • סדר רב עמרם גאון • סידור רב סעדיה גאון • סידור רש"י • מחזור ויטרי • סידור רבי שלמה בן נתן |  |
| נוסחי עדות | נוסח הספרדים • נוסח אשכנז • תכלאל (נוסח תימן) • נוסח איטליה • נוסח רומניא • נוסח צרפת (צפון צרפת) • נוסח פרובאנס (דרום צרפת) • נוסח קטלוניה • נוסח ארם-צובא • נוסח פרס • נוסח צפון אפריקה |  |
| נוסחי זרמים חדשים | נוסח האר"י •  נוסח ספרד • נוסח אדמו"ר הזקן • נוסחים לא אורתודוקסיים • נוסח צה"ל האחיד |  |
שיאן H-20

|  מאפיינים כלליים |
| --- | --- |
 יצרן:  Xi'an Aircraft Industrial Corporation 
 משתמש ראשי:  חיל האוויר של צבא השחרור העממי 
 
שיאן H-20 (פין-יין: Hōng-20; ולפעמים Xian H-X) הוא מפציץ חמקן תת-קולי של חיל האוויר של צבא השחרור העממי הסיני, המתוכנן להיכנס לשירות בעתיד.
הוא מכונה "פרויקט אסטרטגי" על ידי הצבא, המטוס יכלול כנף בעיצוב דומה לזה של B-2 ספיריט של נורת'רופ גראמן ורכיבים שלו נמצאים כבר בייצור. אנליסטים מציינים כי המפציץ יכול להיכנס לשירות בשנת 2025, ועתיד להחליף את מפציצי שיאן H-6K הקיימים של סין.
הערות שוליים

↑  Franz-Stefan Gady (13 ביולי 2015). "China Wants to Develop a New Long-Range Strategic Bomber". The Diplomat. {{cite web}}:  (עזרה)
↑  "China developing new strategic bomber - IHS Jane's 360". נבדק ב-19 בספטמבר 2016. {{cite web}}:  (עזרה)
↑  "China's Plans For New, Long-Range Bomber". נבדק ב-19 בספטמבר 2016. {{cite web}}:  (עזרה)
↑  "What We Know About China's New Bomber". 6 בספטמבר 2016. נבדק ב-19 בספטמבר 2016. {{cite web}}:  (עזרה)
ערך זה הוא קצרמרבנושא כלי טיס צבאיים ובנושא סין. אתם מוזמנים לתרום לוויקיפדיה ו.
רמי ברכה

| --- | --- |
אין תמונה חופשית
 לידה:  3 בדצמבר 1961 (בן 62) תל אביב
 מדינה:  ישראל
 מקום מגורים:  בני ציון
 מקצוע:  איש עסקים
 תואר:  LLB ,LLM, תואר שני במנהל עסקים
 בת זוג:  תמי מלחין
 
רמי ברכה (נולד ב-3 בדצמבר 1961) הוא איש הון סיכון ישראלי. שימש כשותף מנהל בקרן הון סיכון פיטנגו.
ביוגרפיה

ברכה נולד וגדל בתל אביב.
ברכה התגייס לצה"ל בשנת 1980 ושירת בחטיבת הצנחנים בגדוד 890. כאשר פרצה מלחמת לבנון הראשונה ברכה לחם בגזרה המזרחית כחלק מגדוד צוערי ח״יר בפיקודו של אפי איתם. עם סיום המלחמה הוא סיים קורס קצינים בהצטיינות וחזר ליחידה כמפקד מחלקה בפלוגת אוגוסט 1982.
בשנת 1983, בעת שיחידתו הוצבה באזור עין זחלתה אשר בהרי השוף בלבנון, הוא היה מעורב בפעילות מבצעית בפיקודו של מג"ד 890, בוגי יעלון. במהלך הפעולה, כוח בפיקודו של סג״מ קובי גולדנברג, נקלע לשדה מוקשים פראי וקובי ושני לוחמים נוספים עלו על מוקשים ונפצעו. סרן שרון דבידוביץ וברכה נשלחו ככוח חילוץ ובמהלך הפעולה ברכה עלה על מוקש שהוטמן בתוך טרסה. ברכה איבד את כף ידו הימנית וכף רגלו השמאלית ונפצע קשה ביד שמאל. לאחר תקופת שיקום ארוכה ברכה חזר לשירות צבאי במילואים ביחידה מובחרת, והוא מבצע שירות מילואים פעיל עד היום.
טרם פציעתו היה ברכה ספורטאי וטניסאי, ובנערותו אף שיחק בליגה הלאומית במסגרת מועדון הטניס של מכבי תל אביב, על אף פציעתו המשיך לשחק טניס, לקחת חלק בענפי ספורט אתגרי, ביניהם טיולי אופני שטח, סנובורד ובעיקר קייטסרפינג. ברכה אף כבש את פסגת הר הקילימנג'רו באפריקה.
בשנת 2018 דווח בתוכנית "עובדה" כי ברכה, לכאורה, הטריד מינית נשים. כמו כן, הפעיל חברת חקירות נגד נשים שהטריד מינית כדי לנסות לסכל פרסום עתידי נגדו, אך מעולם לא הוגשה נגדו תלונה במשטרה.
בשנת 2019 התפרסם ראיון בעיתון "גלובס" עם רמי ברכה ואשתו תמי מלחין-ברכה שכותרתו "עשיתי חשבון נפש. גם שאר המעורבים בפרשה צריכים לעשות אחד". בראיון ברכה הרחיב על מסכת האירועים שעברו עליו טרם התכנית של "עובדה" והכחיש מכל וכל את הפרסום בתוכנית.
ביוגרפיה > פעילות עסקית

ברכה עבד כעו"ד בפירמה Fried, Frank, Harris, Shriver & Jacobson בוול סטריט בניו-יורק, עד שהצטרף לקרן פיטנגו ב-1996, בתחילה כשכיר והחל משנת 2000 התמנה לשותף-מנהל עד שנת 2018.
בשנת 2014 הוא ייסד את "סוסא".
ביוגרפיה > פעילות עסקית > קרן פיטנגו

משנת 2000 עד 2018 ברכה שימש כשותף-מנהל בקרן הון הסיכון פיטנגו. במסגרת תפקידו הוביל השקעות ושימש כחבר דירקטוריון במספר חברות.
בשנת 2018, בעקבות שידור התחקיר בו פורסם כי לכאורה הטריד יזמות שביקשו לגייס דרכו כסף, הודיע כי הוא מקפיא את פעילותו בקרן פיטנגו, לדבריו "כדי להתמודד על טיהור שמו".
ביוגרפיה > פעילות עסקית > סוסא

ברכה הוא אחד המייסדים ויו"ר הדירקטוריון של חברת "סוסא", אשר הוקמה בשנת 2014 ביחד עם טל בר-נוח, גוני סאקס וברק פרידור, והקימה מתחם היי-טק אשר מטרתו לאפשר קישורים עסקיים בין חברות בינלאומיות המחפשות חדשנות ישראלית, לבין אלפי חברות הזנק ישראליות המחפשות שיתופי פעולה בינלאומיים.
לסוסא מרכז בתל אביב ובניו יורק, ולאחרונה אף נבחרה סוסא על ידי עיריית ניו יורק לבנות ולנהל את המרכז הגלובלי בתחום הסייבר.
ברכה משמש כחבר דירקטוריון ויועץ במספר חברות וקרנות. הוא בוגר אוניברסיטת תל אביב במשפטים ומוסמך (LLM) אוניברסיטת פורדהם בניו-יורק. כמו כן, הוא בעל תואר שני במינהל עסקים מאוניברסיטת INSEAD בצרפת.
בשנת 2011 זכה ברכה בתואר "השותף המוערך" בסקר השנתי של "גלובס" בקרב יזמי ומנהלי חברות הסטארט-אפ בישראל, לאחר שהיה בחמישייה הראשונה של השותפים המוערכים בשנת 2009 ו-2010.
ברכה נשוי לתמי מלחין ואב לארבעה. הוא מתגורר עם משפחתו במושב בני ציון.
ביוגרפיה > פעילויות נוספות

חבר הנהלה של אגודת הידידים של פצועי צה"ל.
חבר הנהלה בקרן מהלך – קרן פילנתרופית שהוקמה בשנת 2015 על ידי בני הזוג איריס וגל שלגי, וזאת במטרה להוביל ארגונים חברתיים לפיתוח הכנסות עצמיות.
חבר בעמותת "אחריי!" – הוקמה בשנת 1997 ומטרתה לטפח מנהיגות צעירה ומעורבות חברתית בקרב בני נוער וקידום שוויון הזדמנויות לבני נוער.
מנטור בעמותת "העטלף" – התאגדות בוגרי שייטת 13 הפועלת למען המשפחות השכולות ואנשי היחידה.
הערות שוליים

↑  דן אנד ברדסטריט: קרן פיטנגו ממשיכה להיות קרן ההון-סיכון הגדולה בישראל, באתר TheMarker‏, 19 בפברואר 2009
↑  אלונה פרידמן-סהר, ‏מנהל ההון סיכון שהתגבר על פציעה בלבנון וטיפס לפסגה, באתר גלובס, 4 בפברואר 2015
↑   רותי לוי ואלירן רובין, תחקיר "עובדה": רמי ברכה, שותף בפיטנגו, הפעיל חברת חקירות נגד נשים שהטריד מינית, באתר TheMarker‏, 14 במרץ 2018
↑   אילנה דיין, ‏תחקיר "עובדה": המיליונר, ההטרדות וחברת החקירות, באתר ‏מאקו‏, 14 במרץ 2018
↑  שלומית לן, ‏רמי ברכה: "עשיתי חשבון נפש. שאר המעורבים בפרשה צריכים גם”, באתר גלובס, 8 באוקטובר 2019
↑  קרן אור גרינברג, בעקבות תחקיר עובדה: "רמי ברכה מפסיק את פעילותו בפיטנגו כדי להתמודד על טיהור שמו", באתר כלכליסט, 14 במרץ 2018
↑  טל שחף, ‏JVP ו-SOSA הישראליות זכו במכרז הסייבר של ניו-יורק, באתר גלובס, 2 באוקטובר 2018
↑  שמוליק שלח, ‏רמי ברכה: כשאני משקיע אני מאוהב, ולא יודע מתי להפסיק, באתר גלובס, 18 באפריל 2011
↑  האתר הרשמי של אגודת הידידים של פצועי צה"ל
↑  האתר הרשמי של קרן מהלך
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רמי ברכה".
וולטר רודני

| --- | --- |
אין תמונה חופשית
 לידה:  23 במרץ 1942 ג'ורג'טאון, גיאנה 
 פטירה:  13 ביוני 1980 (בגיל 38) ג'ורג'טאון, גיאנה 
 מדינה:  גיאנה 
 מקום לימודים:  בית הספר ללימודי המזרח ואפריקה של אוניברסיטת לונדון, אוניברסיטת איי הודו המערבית, Queen's College, Guyana 
 שפות היצירה:  אנגלית 
 יצירות בולטות:  How Europe Underdeveloped Africa 
 מספר צאצאים:  3 
 פרסים והוקרה:  פרס בוורידג' (1982) 
 
וולטר אנתוני רודני (באנגלית: Walter Anthony Rodney;‏ 23 במרץ 1942 – 13 ביוני 1980) היה היסטוריון ופעיל פוליטי פאן-אפריקני יליד גיאנה. ספרו משנת 1972 How Europe Underdeveloped Africa ("איך אירופה גרמה לתת-פיתוח של אפריקה") היה ספר פורץ-דרך בהגות הפוסט-קולוניאליסטית. נרצח בהתנקשות במולדתו.
תולדות חייו

נולד בגיאנה הבריטית למשפחה ממעמד הפועלים, למד בקולג' בארצו, היה ספורטאי והצטיין בדיבייט. את המשך לימודיו השלים בזכות מלגה בקולג' האוניברסיטאי של איי הודו המערבית בג'מייקה, אותו סיים ב-1963 כראשון במחזורו עם תואר בהיסטוריה. את תואר הדוקטור שלו השלים ב-1966, בגיל 24 בבית הספר ללימודי המזרח ואפריקה של אוניברסיטת לונדון (School of Oriental and African Studies). הדיסרטציה שלו, שעסקה בסחר העבדים מחופי גינאה, ראתה אור ב-1970 כספר בשם A History of the Upper Guinea Coast 1545-1800 בהוצאת אוניברסיטת אוקספורד.
בשנים 1966–1967 לימד באוניברסיטת דאר א-סלאם בטנזניה ובאוניברסיטת איי הודו המערבית בג'מייקה. כמרצה ופעיל הטיף רודני למען מודעות מעמדית וגזעית בקרב אפריקאים וצאצאי-עבדים באיים הקריבים. רודני החיה את משנתו של מרקוס גארבי והפך לדמות בעלת חשיבות בקרב הראסטאפריאנים, שהתנזרו עד אז מעיסוק בפוליטיקה. ב-15 באוקטובר 1968, שעה שנחת רודני בקינגסטון, אסר ראש ממשלת ג'מייקה, יו שירר על שיבתו למדינה והכריז עליו אישיות בלתי רצויה (persona non grata). זאת כיוון שעסק, לדברי הממשלה, בהתססת מעמד הפועלים נגד המעמד הבינוני, חתרנות על ידי הקמת קבוצות "כוח שחור" כגון "הפנתרים השחורים" בג'מייקה ובמדינות הקריבים וזיקה לברית המועצות וקובה. הדבר גרם לפריצת "מהומות רודני" שהתחוללו ביומיים שלאחר מכן. עם הוודע באוניברסיטה דבר מניעת כניסתו של רודני, התבצרו סטודנטים בקמפוס מונה בפרברי הבירה ולאחר מכן יצאו בהפגנה לכיוון בנייני הפרלמנט ובית ראש הממשלה בקינגסטון. ההפגנה הפכה עד מהרה להתכנסות המונים שהצטרפו אליה לאורך רחובות הבירה. ההפגנה פוזרה על ידי הפעלת אלימות משטרתית מופרזת שגרמה למותם של מספר מפגינים. הדיכוי האלים של ההפגנה נתן את האות לפריצתן של מהומות שכללו ונדליזם וביזה ברחבי האי ולמחאה רחבה של מובטלים, עניים עירוניים ומיעוטים נגד בעלי רכוש. אף שהאירועים דוכאו תוך יומיים, השפעותיהם על הפוליטיקה הפנימית היו נרחבות. על אירועים אלה חיבר רודני את ספרו The Groundings With My Brothers.
ב-1972 ראה אור חיבורו החשוב ביותר של רודני, How Europe Underdeveloped Africa, מחקר היסטורי-מרקסיטי שהראה כיצד ריכזו מדינות אירופה הקולוניאליסטיות את כל הכוח הפוליטי והכלכלי בידן והשתמשו בעושרן של מדינות אפריקה, תוך רישוש מכוון והחלשה מכוונת של האוכלוסייה והתשתיות הפיזיות והחברתיות וכיצד פוררו בכוונת-מכוון את הממלכות האפריקאיות השבטיות העשירות שהתקיימות ביבשת לפני המאה ה-15. גם כאשר ניתנה עצמאות למדינות אפריקה, היא ניתנה לישויות מדיניות שרירותיות, המפוצלות בין שבטים וחסרות כל אמצעים ותשתיות להצלחה עצמאית.
בין 1969 ל-1974 כיהן רודני כפרופסור באוניברסיטת דאר א-סלאם והיה פעיל לקידום קבוצות "הכוח השחור" בצפון אמריקה ובקריבים.
ב-1974 שב לגיאנה, אך הממשלה לא אישרה לו לקבל משרת פרופסור באוניברסיטה. רודני החליט להיכנס לפוליטיקה וייסד את מפלגת האופוזיציה "ברית העובדים" (Working People's Alliance). ב-1979 נעצר בעוון הצתה של משרדי ממשלה.
ב-13 ביוני 1980 שב רודני לגיאנה מחגיגות העצמאות של זימבבואה, פצצה שהוטמנה ברכבו התפוצצה וגרמה למותו המיידי. אחיו של רודני ורבים אחרים מאמינים כי ההתנקשות בוצעה ביוזמתה של ממשלת גיאנה.
ספריו

A History of the Guyanese Working People, 1881-1905 (1981)
Marx in the Liberation of Africa (1981)
Guyanese Sugar Plantations in the Late Nineteenth Century: a Contemporary Description from the "Argosy" (1979)
World War II and the Tanzanian Economy (1976)
How Europe Underdeveloped Africa (1972)
A History of the Upper Guinea Coast (1970)
The Groundings with my Brothers (1969)
מאמרים

African History in the Service of the Black Liberation
Street Speech